b'\n_START_ARTICLE_\nHistonas\n_START_PARAGRAPH_\nHistonai\xc2\xa0\xe2\x80\x93 pagrindiniai chromatino baltymai, formuojantys pagrindin\xc4\xaf strukt\xc5\xabrin\xc4\xaf eukariot\xc5\xb3 chromatino element\xc4\x85\xc2\xa0\xe2\x80\x93 nukleosom\xc4\x85. Histon\xc5\xb3 H2A, H2B, H3 ir H4 dimerai sudaro oktamerin\xc4\x99 \xc5\xa1erd\xc4\xaf, apie kuri\xc4\x85 beveik du kartus apsivynioja neigiamai \xc4\xafkrauta DNR, taip suformuodama nukleosom\xc4\x85. H1 baltymas taip pat priskiriamas histonams, ta\xc4\x8diau jis ri\xc5\xa1asi su nesupakuota \xc4\xaf nukleosomas DNR heterochromatine.\n_START_SECTION_\nSavyb\xc4\x97 ir paplitimas\n_START_PARAGRAPH_\nHistonai yra labai konservatyv\xc5\xabs baziniai (teigiamai \xc4\xafkrauti) DNR suri\xc5\xa1antys baltymai, kuriuose apie 25\xc2\xa0% vis\xc5\xb3 aminor\xc5\xabg\xc5\xa1\xc4\x8di\xc5\xb3 sudaro diaminor\xc5\xabg\xc5\xa1tys (lizinas ir argininas). Histon\xc5\xb3 esama beveik vis\xc5\xb3 organizm\xc5\xb3 (i\xc5\xa1skyrus bakterijas) l\xc4\x85steli\xc5\xb3 branduoliuose. J\xc5\xb3 ypa\xc4\x8d daug eritrocituose ir g\xc5\xab\xc5\xbeio liaukos l\xc4\x85stel\xc4\x97se._NEWLINE_Histonai ne tik supakuoja DNR (iki 50000 kart\xc5\xb3), bet ir yra labai svarb\xc5\xabs gen\xc5\xb3 veiklos reguliacijoje. Manoma, jog nuo \xc4\xafvairios gen\xc4\x85 supakuojan\xc4\x8di\xc5\xb3 histon\xc5\xb3 kovalentin\xc4\x97s modifikacijos lemia aktyvus bus genas ar ne._NEWLINE_Histonus 1884 metais atrado A. Koselis, ta\xc4\x8diau j\xc5\xb3 svarba DNR supakavime ir gen\xc5\xb3 veiklos reguliacijoje \xc4\x97m\xc4\x97 ai\xc5\xa1k\xc4\x97ti tik XX am\xc5\xbeiaus pabaigoje.\n_START_SECTION_\nHiston\xc5\xb3 dydis\n_START_PARAGRAPH_\n\xc5\xa0erdiniai histonai yra santykinai ma\xc5\xbei baltymai (nuo 11 iki 15 kDa), tuo tarpu histonas H1 yra ne\xc5\xbeymiai didesnis (apie 21 kDa).'